— 19 — 



cause ou occasion que ce soit, fuer que tant seullement les 

 choses dessus dictes, escriptes et contenues en ces présentes 

 lettres; et en ladicte libertey et franchise dessus dictes, nous 

 lesdiz Jehan et Anthoinne , c'est assavoir je ledit Anthoinne 

 de l'auctoritey que dessus, pour nous et noz hoirs et de ceulx 

 quilz de nous et d'ung chascun de nous hauront cause ou 

 temps advenir, havons promis et promectons, par ces présentes 

 lectres et par nos sairemens pour ce donnez corporelment aux 

 Sains Euvangilles de Dieu par nous corporelment toichiez es 

 mains des notaires publiques cy dessoubs subscripz, solennée 

 et légitime stipula cion sur ce entrevenant , lesdiz habitans 

 présens et advenir, pour leurs et leurs hoirs, garder, deffendre 

 et mantenir fermement en ces te présente franchise , et toutes 

 et singulaires les choses dessus dictes esdiz habitans, quilz de 

 présent sont et que ou temps advenir y sairont , fermement 

 garder et inviolablement observer et acomplir tout le contenu 

 en ces présentes lectres, en tant qu'il nous toiche et appartient 

 ou puet toichier et appartenir, sens jamais ou temps advenir 

 faire ou dire ne aler au contraire , ne consentir que autre y 

 viengne en appart ou en recondui , taisiblement ou expressé- 

 ment, et que nous n'avons fait ou temps passez ne ferons ou 

 temps advenir chose par quoy toutes et singulaires les choses 

 contenuees et escriptes en ces présentes lectres ne liaient et 

 obtiengnent force, vigueur et valeur perpétuelle, soubz l'expresse 

 obligacion de tous et singuliers noz biens et des biens de nosdiz 

 hoirs et successeurs, meubles et immeubles, présens et advenir, 

 acquis et acquérir, quelque part qu'ilz soient et pouront estre 

 trouvez, pour yceulx biens prendre, vendre, distraire et aliéner 

 de la propre auctoritey desdiz habitans et de leurs hoirs , sens 

 offense de juge et injure de partie, et sens en demander ou 

 obtenir rendue ne récréance d'iceulx; vuillans et expressément 

 oultroiens , nous lesdiz Jehan et Anthoinne , c'est assavoir je 

 ledit Anthoinne de l'auctoritey que dessus, estre controins et 

 compellez à la observacion de toutes et singulaires les choses 

 dessus dictes par toutes cours et juridictions , tant d'église 



